શીર્ષક: સ્મિત પટેલ : એ ગુજરાતી ક્રિકેટર જે IPL નહીં વિદેશી લીગમાં રમશે\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મૂળ ભારતીય સ્મિત પટેલ કેરેબિયન ક્રિકેટમાં ઝળકશે

જસપ્રિત બુમરાહ, ચેતેશ્વર પુજારા, હાર્દિક અને કૃણાલ પંડ્યા, રવીન્દ્ર જાડેજા અને અક્ષર પટેલ તો હાલમાં અત્યંત સક્રિય છે. 

આ ખેલાડીઓ વિનાની ભારતીય ક્રિકેટ ટીમની કલ્પના થઈ શકતી નથી. 

થોડા સમય અગાઉ આ યાદીમાં પાર્થિવ પટેલ હતા તો નજીકના ભવિષ્યમાં અરઝાન નાગવાસવાલાનો તેમાં ઉમેરો થઈ શકે તેમ છે. 

આ તમામ વચ્ચે એક નવું નામ સામે આવ્યું છે અને તે છે સ્મિત પટેલ.

અગાઉ કોઈ ખેલાડીને એકાદ- બે સિઝનમાં તો ઠીક એક દાયકા સુધી પણ નૅશનલ ટીમમાં રમવાની તક ન મળે તો નિવૃત્ત થઈ જવાનું વલણ હતું. પરંતુ હવે એવું રહ્યું નથી.

આજનો ક્રિકેટર પોતાના શહેર કે રાજ્યની ટીમમાં તક મળે નહીં તો વિદેશ ચાલ્યો જાય છે અથવા તો આઇપીએલ જેવી ટુર્નામેન્ટમાં રમીને કમસે કમ આજીવિકા તો રળી જ શકે છે.

ગુજરાતના ક્રિકેટને નજીકથી નિહાળનારા માટે આ નામ નવું નથી પરંતુ દેશના ફલક પર તો ચોક્કસ નવું નામ છે. 

સ્મિત પટેલને ઇન્ટરનૅશનલ ક્રિકેટમાં તક મળશે કે કેમ તે અંગે શંકા હતી અને 2012ની વર્લ્ડ ચૅમ્પિયન ભારતીય અંડર-19 ટીમના વિકેટકીપર બૅટ્સમૅન માત્ર ડૉમેસ્ટિક ક્રિકેટર બનીને રહી જશે તેમ લાગતું હતું પરંતુ તે હવે વેસ્ટ ઇન્ડિઝમાં કેરેબિયન પ્રીમિયર લીગમાં રમવાના છે તે સમાચાર સાથે સ્મિત અચાનક જ પ્રકાશમાં આવી ગયા છે.

ભારતીય ક્રિકેટ બોર્ડના નિયમો અનુસાર તેની સાથે સંકળાયેલા ક્રિકેટર (માત્ર ઇન્ટરનૅશનલ નહીં પરંતુ ડૉમેસ્ટિક ક્રિકેટ પણ આવી ગયું) વિશ્વની કોઈ પણ લીગમાં રમી શકતા નથી. 

વિદેશી ખેલાડીઓ ભલે ભારતની આઈપીએલમાં રમે પણ ભારતના ખેલાડીઓ બહાર રમવા જઈ શકતા નથી અને જાય તો તેમની ઉપર ડૉમેસ્ટિક ક્રિકેટ રમવા પર પ્રતિબંધ લાદી દેવામાં આવે છે. 

ગુજરાતી ક્રિકેટર સ્મિત પટેલ આક્રમક બૅટ્સમૅન છે

આમ છતાં સ્મિત પટેલે જોખમ લીધું અને તે કેરેબિયન પ્રીમિયર લીગમાં બાર્બાડોઝ ટ્રાઇડેન્ટ માટે આ સિઝનમાં રમવા જવાના છે.

2012માં ભારતીય જુનિયર ક્રિકેટ ટીમ ઑસ્ટ્રેલિયામાં અંડર-19 વર્લ્ડ કપમાં ચૅમ્પિયન બની ત્યારે ગુજરાતના બે ખેલાડીનું તેમાં યોગદાન હતું જેમાં રૂશ કલેરિયા અને સ્મિત પટેલનો સમાવેશ થતો હતો.

ફાઇનલમાં સ્મિત પટેલે વિનિંગ સ્ટ્રોક લગાવીને ભારતીય અંડર-19 ટીમને ચૅમ્પિયન બનાવી હતી. હવે સ્મિત પટેલ વધુ એક સિદ્ધિ નોંધાવવા જઈ રહ્યા છે.

આ સાથે કેરેબિયન પ્રીમિયર લીગમાં રમનારા તે બીજા ભારતીય બનશે. અગાઉ મુંબઈનો 45 વર્ષીય ક્રિકેટર પ્રવીણ તાંબે તેમાં રમી ચુક્યા હતા. ...